ISANDA LAUAS
Tere tulemast saatesse!
Nädal tagasi oli me külaliseks Timo Närhi.
Otsustasime teha temaga veel ühe saate,
sest teemadering on niivõrd lai.
Tere tulemast Timo! - Tänan!
Eelmises saates rääkisime vaimulikust sõjast ja asjadest,
mis juhtuvad siis, kui Jumala Vaim tegutseb.
Sa rääkisid samuti, et praegu toimub erakordselt palju usule tulemisi.
Aga nüüd läheme tänapäeva Soome ja ärkamise juurde, mida me ootame.
Oleme ka märganud, et kristlaste vahel käib madistamine
ja räägitakse asjadest, mis ärkamist edasi ei vii.
Võib tuua palju näiteid selle aja jutlustajate kohta.
Patrik Tiainen on noor 20-ndates mees,
keson mõne aastaga saanud väga tuntuks.
Tema suunas on olnud väga palju kriitikat,
et tema õpetused on ebaterved ja juhtub asju, mis ei peaks juhtuma.
Sa oled olnud Patrikule kaua aega väga lähedal.
Mida sa oled märganud?
Olen õppinud Patrikut tundma.
Meil oli eesõigus teha koos temaga üks Iisraeli reis.
Selle nädala jooksul õppisingi tundma seda rõõmsameelset, vaba
ja Jumala poolt kasutatavat noort meest.
See, mis ma temas märkasin, oli see, et ta oli tõeline palvevõitleja
Tal on regulaarne palveelu ja Ta uurib palju Jumala Sõna.
Ta otsib Jumala palet väga palju
ja tulemused on ka vastavad.
Ta on oma elus palju kogenud.
Ta sai 15-aastaselt usklikuks, olles Kokkolas leerikoolis.
Mitte kaua peale seda koges ta,
et peab minema õppima piiblikooli Keeniasse.
Ta oli piiblikoolis, kus olid tugevad usuvaimus kuulutajad ja õpetajad.
Nad õpetasid seal Jumala Sõna.
Ta leidis kui uue arusaama Jumala, Jumala Sõna ja usalduse kohta.
Samas tervenes ta ka raskest migreenist.
Tal olid ka probleemid nägemisega, kuid seal lõpetas ta prillide kandmise.
Tal oli ka masendus.
Isegi nii, et ta tahtis teismelisena rongi alla hüpata.
Aga Jumal takistas tal seda teha.
Nii et ta elus on olnud palju raskeid aegu.
Kord ühel õhtul Keenias, kui nad läksid küladesse,
et pidada seal koosolekuid ja evangeliseerida piiblikooli tiimidena.
Nad olid sel õhtul koos ühe oma aafriklasest töökaaslasega.
Neil oli eesmärk kutsuda inimesed koosolekule.
Teekonnal olles nad äkki märkasid, et nad on ära eksinud
ja nad ei leia enam tagasiteed.
Ja äkki ilmus välja eriti mürgine ja ohtlik madu,
kes hammustas teda jalga.
Hiljem see keenialasest jutlustaja ütles,
et selle mao mürk on nii ohtlik, et inimene võib mõne minutiga surra.
Patrik rääkis, et sealt alt tõusis midagi punast südame poole.
Samas polnud ei ravimeid, arsti ega haiglat kusagilt kohe võtta.
Kuid korraga tuli ta üle võimas usuvaim
ja ta hakkas kasutama Jeesuse nimes peituvat väge.
Muud üle ei jäänud.
Ta sõitles Jeesuse nimel ja kuulutas sellele mürgile,
mis oli tõusmas tema südame suunas,
et Jeesuse nimel polnud sel mingit õigust ega väge.
Samas oli tal nii valus, et ta ei suutnud enam käia,
kuid peale palvet hakkas ta usus sel jalal hüppama.
Ta toetus sellele, mida ta ei näinud ning uskus ja usaldas.
See valu kadus ja jalg paranes täielikult.
Kui ta sellest Keenia jutlustajale koosolekul rääkis,
siis Keenia jutlustaja imestas, öeldes: "Sa peaksid olema surnud."
Ta koges konkreetselt omas elus, et evangeelium toimib.
Evangeeliumis on Jumala vägi igaühele, kes usub.
Kui mõelda, et ta tahtis hüpata rongi alla
ja teisel juhul, kui oli elu küsimus minutites,
kas need ei näita, et hingevaenlane on mingil moel ärritatud,
et see mees hakkab viima saaki kuradiriigist Jumalariiki.
Jumal rääkis talle Keenias, et nüüd on Soome aeg.
Nüüd on aeg mobiliseerida Soome noored,
evangeliseerida neid
ja sellega võita kogu Soome rahvas Jeesusele.
Ta tuli peale piiblikooli Soome.
13.05.2014 oli tal võimas nägemus selle kohta,
et Soomes saab olema võimas ärkamine.
Ta lõi Kokkola koguduse, kus on juba 200 liiget.
Mul oli mõni nädal tagasi eesõigus olla külas sellel kogudusel.
Pean ütlema, et see oli eriti vägev kogemus.
Ma pole veel leidnud Soomest ühtki teist sellist kogudust,
kus pühapäeva hommikul oleks koosolekul suurem osa noored,
kelle keskel valitseb suur innukus, armastus ja tuli.
Ka on neil saalis Soome koguduste suurim rist - 4,5 meetrit kõrge.
Ma ise jutlustasin seal ja koosoleku ajal juhtus see,
et Patrik tõi esile kõik need inimesed,
kes olid viimase nädala jooksul tervenenud,
andes sellest kirja teel või ühenduse võtmise kaudu teada.
Nad palvetasid seal ja üle 20 inimese koges imelist tervenemist,
millest Patrik tõi ka 10 juhtumit esile.
Need võimsad palvevastused avaldasid mulle tohutult muljet.
Ja Jumal ei kasuta ainult Patrikut.
Neil on vägev noortetiim, mida ta on koolitanud
ja kuhu ta on istutanud usalduse ja usuvaimu.
Nad tegutsevad täpselt samamoodi nagu Patrik ise.
Ka mina saan vahel tagasisidet ühe ja teise kohta,
kus öeldakse, et nad pole õiged.
Ka Patriku suhtes on öeldud,
et ta on saanud mõjutatud kellegi Heikki poolt
ja see Heikki omakorda on mõjutatud valeõpetustest.
Teine süüdistus ta vastu oli see,
et kui toimus Heidi Bakeri konverents "Tõuse Soome!",
siis seal olles oli Patrik nagu purjus.
Sealt need halvasti rääkimised tulevadki.
Mis sa selle peale ütled?
No ma tean selle loo tausta.
Mõtle ise, kui sa oled koos sellise jumalanaisega
nagu Heidi Baker.
Enne, kui Patrik tuli lavale rääkima,
oli ta paar tundi palves ja ülistuses koos Heidi Bakeriga.
Nad täitusid nii võimsalt Jumala väega,
et tal oli raskusi püsti seismisega.
Kõrvutan Heidi Bakerit tema eelkäija Katrin Kuhlmanniga,
kes oli ka jumalasulane.
See vägi ja armastus, millega ta puudutab inimesi
ja millega ta on Jumala kasutuses.
Kui palvetad tunni koos sellise Jumala inimesega,
siis vaata ise, kui hästi sa suudad püsti seista.
Ma olen ise 46 aasta jooksul kogenud, et kui Jumala vägi tuleb su üle,
siis ühtpidi oled küll kui teadvusel ja tead, mis toimub,
aga su olemus hakkab toimima omamoodi
ja sellest ei pruugi aru saada.
Samas Jumala väe ilminguid võib olla erinevaid.
Nelipühil täitus Püha Vaimuga 120 inimest,
kes jaksasid oodata 10 ööpäeva.
Alguses oli neid 500, aga siis see seltskond vähenes.
Ja tänu Jumalale, et olid alles veel need 120 inimest.
Nad käitusid kõik nii nagu nad oleksid purjus,
kui Jumal nad täitis oma Püha Vaimuga.
See on huvitav,
et seda nähakse kohe negatiivses võtmes.
Kas sa Heikki Niskat ka tunned?
Jah.
Ütleksin, et tema juures on terve usuvaimuga õpetus.
See on olnud paljudele inimestele abiks.
Ma tean inimesi, kes on lugenud tema raamatuid
ja ammutanud sealt usaldust ja usku ning kogenud tervenemise imesid.
Mimed selle saate vaatajad võivad ehk öelda,
et me kaitseme vale meest.
Kuid me ise ei peagi kaitsma - küll Jumal ise kaitseb.
Omalt poolt kaitsevad ka viljad.
Vaadake seda rõõmsameelset noormeest,
kes sai 23 aastaseks.
Tema kõrval on ta kihlatu ja peane naine Maria.
Mind puudutas see, kui Maria rääkis,
kuidas ta on Kokkolas tööl, kus on 5 naist.
Ta tunnistas ühel koosolekul enne Patriku kõnelema asumist,
kuidas ta oli juba võitnud neist 5-naisest 3 Jeesusele.
On selliseid Jumala inimesi.
Muide, olles koos Patrikuga Iisraelis hotellis õhtukoosolekul,
kus teenisime inimesi - seal olid palvejärjekorrad.
Ma tundsin inimesi ja teadsin ka nende elu.
Kui Patrik hakkas tegutsema prohvetliku väe ja vaimu läbi,
siis tuli inimeste ellu prohvetlikke sõnu
ja inimesed murdusid järjest.
Nad kohtusid seal Jumalaga.
Ma olen jälginud nende inimeste elusid,
keda ta õnnistas ja kelle eest palvetas.
Nende elu on niivõrd muutunud,
et argadest ja kartlikest, Kristust häbenevatest inimestest,
on saanud väga julged, rõõmsad ja õnnelikud Jeesuse järgijad,
kelle elud kannavad vilja.
Kui ma käin nende koosolekutel,
siis üks naine ütles, et ta selg sai terveks.
Käies üle kogu Soome, inimesed räägivad,
et Kokkolas tegutseb Jumala Vaim ja vägi.
Väga värske kogemus on see,
et Patrik oli meie koguduses Seinäjoel külas
ja see koosolek jättis nii võimsa jälje,
et meie koguduse juhtkond oli seisukohal,
et seda meest peab kutsuma Seinäjoele tihemini.
Ruum oli pilgeni inimesi täis.
Inimesed tulid usule, haiged tervenesid.
Inimesed said vabaks.
Mitmed inimesed, kes olid üleval rõdul,
värisesid Jumala väe all.
Püha Vaim puudutas ja viljad räägivad iseenda eest.
Marko Seukomaa on Seinäjoel samasugune mees nagu Patrik.
Ta on saanud Jumalalt ka suunise mitte hakata arvustama.
Marko, nagu mitme teisegi kohta, keda Jumal kasutab,
on nii netis kui mujalgi palju valeinfot.
Suheldes Markoga ühe päevase koosoleku ajal,
ta ütles, et olles Kanadas, Jumal rääkis talle väga selgelt
ja hoiatas teda isiklikult,
et ta ei arvustaks teisi ja nende teenistusi.
"Sest sa ju ei tea kõike.
Kui sa tahad säilitada võidmise, ära arvusta teisi ja nende teenistusi.
Sul ei pea olema oma arvamust iga teenija ja iga asja kohta.
Õpi, kuidas austada ja õnnistada üksteist
eri kirikkondadest tulles,
pidades lugu eri tüüpi teenimismeetoditest ja õpetustest.
See on suur õnnistus."
Ta rääkis, et kui tal oli alguses alles vähe kogemusi,
siis talle tegi väga haiget, kui tema tööd valel moel arvustati.
Aga mida rohkem on tal olnud võite,
seda enam on ta nendest asjadest üle saanud
ja on andeks andnud kõigile arvustajatele ja valerääkijatele
Tänu sellele on ta ka säilitanud võidmise ja tegutsemisvõime.
Kui Paavo Ruotsalainen tegutses, esines samuti kakspidisust.
Jah. Rünnakuid esines ka Paavo tegevuse suhtes.
Paavo Ruotsalaise kohta öeldakse seda,
et Jumal avas ta silmad nägema vaimude tegevust.
Ta käis ringi ja rääkis Jumala tegevusest erikohtades.
Tema sõnum oli eriti innustav ja ülestõstev.
See tõstis inimeste pead, tõi sära silmi ja soojendas südameid.
Ja kui Jumal kasutas Paavo Ruotsalaist,
jagamaks rõõmusõnumit Jeesuselt, kes teeb neid asju.
Paavo rääkis Jumala suurtest tegudest.
Tagajärg oli lihtsalt see, et see tekitas vajaduse selle järele,
et need inimesed tahtsid suure seltskonnaga vaadata
ja kogeda seda, mida Jumal nendel koosolekutel tegi.
Jumal on alati kasutanud seda taktikat.
Meie, kui Tema sulaste ülesanne, on rääkida Jumala suurtest tegudest.
Alati, kui Jeesus puudutas ja tervendas inimesi,
ütles Ta alati: "Mine ja räägi, mis suuri asju Jumal on sulle teinud."
Armastuse pool peab alati olema eespool.
Nagu Piibliski öeldakse, et kuigi meil oleks kõik armuannid,
aga meil poleks armastust, siis meil poleks mitte midagi.
Kui inimesel - Jumala teenijal, pole armastust,
siis need allikad lihtsalt kuivavad kokku.
Armastus on nimelt võti pääsemaks armuandide poolele
ja et Jumal saaks Püha Vaimu kaudu kasutada ja anda armu.
Siis hakkavad juhtuma need toredad Jumala imed.
Arvustamine on see, mis halvab võidmise.
Piibel ütleb: "Ära puutu Jumala võitut!"
Psalmid 105:15 on eriti puudutav ja kõnetav Piibli kirjakoht.
Seal Jumal ütleb just seda.
Alati, kui Jumal ütleb: "Ärge!", siis sellel on tõsised tagajärjed.
"Ärge puudutage mu võituid! Ärge tehke halba mu prohvetitele!"
See on kohustuslik.
Jah. Ja sellega kaasnevad alati tagajärjed.
Need pole tingimata alati head tagajärjed.
Nagu Patriku ja paljude teiste Jumala poolt kasutatud isikute puhul -
see, mida Jumal teeb nende koosolekutel ja teenistustel,
need lihtsalt tembeldatakse "valest allikast tegudeks";
et need pole Jumalast
ja räägitakse isegi, et need on kuradist.
Niimoodi solvatakse Püha Vaimu. Sellega ollakse ohutsoonis.
Seepärast hoiatab Jumal tõsiselt selliseid inimesi.
Tean inimesi siin maal,
kes on kogenud saatuslikke tagajärgi selle eest,
et nad hakkasid Püha Vaimu tööd arvustama ja kritiseerima.
Selleks on sageli erinevaid põhjuseid,
aga tihti on selle taga ka kartus nagu varem räägitud.
Aga ka raha võib olla põhjuseks.
Nad kardavad, et ta viib neilt kõige viimasedki "kunded"
ehk koguduseliikmed minema.
Neid põhjusi on mitmeid.
Mõni nädal tagasi helistas mulle üks jutlustaja
ja küsis, kas vastab tõele, mida Patriku kohta räägitakse,
et ta nõuab iga koosoleku eest 1500 eurot?
Ma ütlesin talle kohe, et see on täielik jama.
Ma tean, et Patrik on välja öelnud,
et ta pole mitte raha peal väljas, vaid hingede peal väljas.
See, mis tõestab, et ta on hingede peal väljas,
on see, et ta tuleb linna või külasse või kuhu iganes
ega piirdu vaid sellega,
et peab ära oma jutluse või koosoleku ja kogu moos.
Ta võtab kaasa ka töörühma,
kes läheb juba pealelõunal tänavaile, enne koguduse teenistuse algust
ja võidab sageli juba seal palju inimesi Jeesusele.
Kui see mees läheb kuhugi sööma, kasvõi hamburgeri putkasse,
siis juba järjekorras seistes saavad inimesed päästetud.
Ka nii on juhtunud üle Soome.
Kui olime Seinäjoe koguduses,
palvetasime umbes 22.30-ni inimeste pärast.
Siis läksime Hesburgerisse sööma.
Järjekorras seismise ajal tõid koguduse noored -
toredad, vabad ja õnnelikud,
Jeesuse juurde 2 inimest, kes seisid ka järjekorras.
Nad andsid oma elud Jeesusele.
Ka sina oled vahel terved pikad õhtud palvetanud inimeste eest.
Sul vaevalt on peale seda väsinud ja räsitud olek.
Vastupidi.
Tundub, et ma võiksin peale seda veel üsna mitu teenistust teha.
Võidmine on otsustav.
Kui koosolekul on Jumala ligiolu ja võidmine,
siis see üldsegi ei väsita. Vastupidi.
Jumal annab väsinule väge ja jõuetule ülikülluslikult jõudu.
Nii Ta tõotab ja nii ütleb ka Piibel.
Sa oled üle 40 aasta palvetanud inimeste eest
ja kuulutanud Jumala Sõna.
Meenub sulle midagi sellist, mis sind ennastki üllatas,
kui Jumal taas tegutses?
Neid asju on palju.
Toon ühe näite, kuna see oli mu kõige võimsaim kogemus.
Mingem ajas üle 20 aasta tagasi.
Oli ilus päikeseline ilm ja ma olin koos perega.
Sellal polnud veel mobiiltelefone ja siseruumis helises telefon.
Seinäjoe halva kuulsusega linnaosast helistas üks mustlasnaine.
Ta hüüdis hädas, kas saaksin minna sinna palvetama,
kuna seal olla väga tõsine olukord.
Ütlesin, et saan küll.
Küsisin, kus ta elab ja ta andis aadressi.
Palusin oma naisel ja lastel ka palvetada,
kuna olin minemas kohta, kus vajati Jumala abi neile inimestele.
Jõudes ühe korrusmaja 4.korrusele,
istusid seal 2 mustlasmeest diivanil, püstolid käes.
Nad olid täis viha, ähvardusi ja tapmist.
Seal oli mõrvavaim.
Puutusin kokku konkreetse pimeduse väega.
Istusin nende kõrvale.
Nad ütlesid, et juhtus nii, et ühe nende isa
oli maffiajuhtide poolt pantvangiks võetud.
Eesti maffia oli nende isa pantvangiks võtnud
ja teda väga halvasti kohelnud.
Mustlaste kultuuris, kui vanemat koheldakse sellisel moel,
on see andestamatu patt.
Nad otsustasid need maffiajuhid kutuks teha.
Nad olid ootamas, millal nad tulevad neis asjus kokku leppima.
Lisaks sellele olid nad veel maffiajuhtidele suure summa võlgu.
Mu südamesse tõusis neile öelda ja hoiatada sellise teo eest:
"Kui te võtate nendelt inimestelt elu, siis nad lähevad otse hukatusse
ja teie satute pikaks ajaks vangi.
Ja mõelge, et need inimesed ei saa enam kunagi päästetud."
Ma hoiatasin tõsiselt, aga tundsin, et see ei jõudnud neile kohale.
Nad olid nii tugevalt selle vaimu mõju all.
15 minuti pärast helises uksekell.
Mustlasnaine vaatas läbi uksesilma
ja ütles, et need mehed on nüüd ukse taga.
Ta hüüdis kartlikult, et need mehed on nüüd ukse taga.
Üks mustlasest püstolimees ütles: "Jutlustaja, naised, lapsed - rõdule!"
Nad lubasid selle asja korda ajada.
Nad otsustasid, et üks läheb uksele ja teeb selle lahti
ning teine mees annab 2 m pealt tuld ja laseb nad maha.
Me olime rõdul.
Ma polnud kunagi varem näinud kellegi inimese juures
sellist kartust.
See oli nii konkreetne kartus, et ma isegi haistsin seda.
Olles nende naiste ja lastega rõdul,
vaatasid nad mulle otsa ja palusid mul palvetada.
Kogesin seal paigas reaalset pimeduse vaimude ligiolu.
Ütlesin: "Nüüd palvetame!"
Kui hakkasime palvetama, kogesime meelevalda.
Ütlesin: "Ma seon selle mõrva ja viha vaimu
Jeesuse, naatsaretlase nimel.
Ma käsin sel Jeesuse nimel kaduda sügavikku."
Läks mööda ehk 5-7 minutit.
Ootasin, et nüüd läheb andmiseks.
Kuid siis tuli üks neist mustlasmeestest
ja ütles, et jutlustaja võib nüüd minna.
Ma ei teadnud üldse, mis seal toimus, aga järgmisel päeval sain teada.
Nad helistasid ja rääkisid toimunust.
Nad olid ostnud lollikindlad püstolid
plaaniga, et üks mees sihib püstoliga ust
ja teine mees avab ukse.
Aga relv lihtsalt ei toiminud. Laske ei tulnud.
Proovi palju tahad, aga ei miskit.
Seepeale maffiamehed arvasid, et nad teevad nalja
ja käskisid relvad maha panna,
öeldes, et soovivad rääkida ja selgitada asju.
Mustlasmehed olid nii hämmeldunud. Nad kutsusid "külalised" kööki.
Seal nad siis selgitasid omi asju.
Selle tulemusena üks mustlasmees helistas järgmisel päeval ja ütles,
et nad läksid metsa seda relva proovima.
Nad ütlesid, et padrunisalv tuli tühjaks teha,
et relv 100% toimiks.
Jumal hoidis ära selle kohutava teo.
Üks meestest sai usklikuks ja ka tema tütar.
Nad käisid koos minuga Iisraeli reisil.
Ma ristisin isa ja tütart Jordani jõe voogudes.
See on üks märkimisväärseim kogemus,
mis mul on olnud selle 46 aasta jooksul.
Just see, et sa tundsid, et sul oli Jumala poolt antud meelevald.
Jah.
Kui oleksin andnud maad viha ja kartuse vaimule,
oleks olukord hävitav olnud.
Aga selle asemel sain meelevalla
ja ka Jumala võidmise ning Püha Vaimu väe.
See on dünaamiline ja võidukas.
ja me kogeme sellistes olukordades Jumala üleloomulikku väge ja ligiolu.
Aga nüüd palveta poole minuti jooksul
või ütle midagi vaatajatele!
Me elame imede ajal
ja me võime võtta vastu suuri Jumala õnnistusi.
Need on mõeldud kõigile, kes usuvad
ja usaldavad Jeesuse lõpule viidud tööd Kolgatal.
Me kogeme, et Jumal tegutseb ja teeb rohkelt imesid.
Võtkem vastu Jeesus, kes meid vabastab,
vabastades meid ka kõigist pattudest.
Kuulutan sulle, sõber, Jeesuse nimel ja Tema vere väes
täit vabadust kõigist pimeduse vägedest,
kes üritavad sind siduda, takistada ja häirida su elus.
Jumala teenrina kuulutan sulle Jeesuse nimel ja Tema vere väes
kõik su patud andeks.
Tänan Sind, Jeesus, et Sa puutud kokku ka haigetega.
Ma tänan, et tervendav vägi puudutab ja teeb elavaks me surelikud ihud nii,
et me saame silmapilkselt Jumala tervendava väe.
Tänan Püha Vaim, et nüüd tuleb vägi.
Nüüd tuleb Jumala imeline tervendav vägi.
Sina rõõmutsed selles, et su haigused on läinud,
sest Jeesus on sind tervendanud.
Ole õnnistatud ja tänatud Isa ja Poeg. Ole tänatud Püha Vaim.
Jeesuse nimel. Aamen.
Kui soovid toetada Eesti TV7 tööd, helista 900 1777 (kõne hind 7 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa